# name
Crònica del setge de Barcelona de 1713-1714, del notari Aleix Claramunt: Per desengany dels esdevenidors

# metadata.dc.description.abstract[].value
El notari Aleix Claramunt va redactar una interessant crònica del setge
de Barcelona de 1713-1714. Ho va fer en el seu Primum manuale, corresponent
als anys 1712-1715. La crònica de Claramunt guarda un interès
especial per motius diversos. D’una banda, es refereix a un episodi clau de
la nostra història, que tanmateix disposa de molt pocs relats escrits per testimonis
presencials. Aquest fet contrasta amb l’abundant narrativa cronística
que han generat d’altres episodis pròxims en el temps, fins i tot de la
mateixa guerra de Successió —i ve a constatar l’interès dels coetanis per
ocultar aquells esdeveniments, des d’una deliberada política d’amnèsia,
per a uns, o, simplement, per a d’altres, per por a la repressió.
D’altra banda, el text de Claramunt correspon a una persona que, com
moltes altres, en especial entre la gent d’ordre, va optar per abandonar la
ciutat durant el setge. Aquest fet, i la inusitada mobilitat del personatge a
causa de la por a la repressió popular, li permeteren conèixer —i explicar—
realitats molt diverses, tant des del punt de vista cronològic com
geogràfic.
Finalment, el relat en primera persona d’un opositor a la darrera resistència
de Catalunya permet conèixer la lògica històrica d’aquells catalans
que, com el mateix Claramunt, van ser acusats de «botiflers traïdors».

# metadata.dc.relation.ispartof[].value
Estudis Històrics i Documents dels Arxius de Protocols, 2008, num.XXVI, p. 255-278

# metadata.dc.rights[].value
(c) Estudis Històrics i Documents dels Arxius de Protocols, 2008

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Crònica del setge de Barcelona de 1713-1714, del notari Aleix Claramunt: Per desengany dels esdevenidors